Main khala mein paida hui thi.
Mainay kabhi sooraj ki kirnen apne chehray pay mehsoos nahin kein,
na hee asli hawa mein saans li
na paani mein tair pai.
Hum mein say koi nahin kar paya.
Teen nasloun say
is kashti ne bachi kuchi insaani nasal ko zinda rakha hua hai,
lekin ab hamara ghar bhi fana hou raha hai.
Aur hum insani nasal ki aakhri umeed hain.
Sou logon ko zameen pay aik intehai ehem mouhim pay bheja gaya.
Hum mein say har aik is liye yahan hai kyun kay hum ne qaanoon tora.
Zameen pay koi qaanoon hi nahin hai.
Humen bus zinda rehna hai.
Lekin humara imtehaan liya jaega.
Dunya ki taraf say,
un raazon ki madad say jin ko woh chupa kay rakhti hai,
aur sab say zyada aik doosray ki taraf say.
The 100 mein pichli dafa...
Qaidi 319, apni ghari utaar dou.
Nahin. Yeh meray abbu ki hai.
-Mom... -Tumhen zameen pay bheja ja raha hai.
Clarke, mujhay maaf kar dou kay meri wajah
say tumhare abbu ko giriftaar kar liye gaya.
Unhone meray abbu ko giriftaar nahin kia, Wells.
Unhone usay maar diya.
Atom, meri behen is khaimay say na niklay.
Koi bhi jo usay haath lagaega mujhay jawabdeh hoga.
Atom.
Jasper ko chout lag gai. Woh usay lay gaye.
Woh zinda hai.
Shuru ho gaya. Shuru ho gaya.
Aik saal pehle
Sun rahay hou? Sun rahay hou?
Yeh dekha?
Ab raftaar badalnay hi waali hai.
Bachao karo.
Bachao kay liye aagaye hain.
-Maaro. Yeh dekha! -Oh!
Bus yahin pay bachay.
-Tumhein tou hara hee nahin sakte. -Buri shikast kay liye tayyar hou jao.
Yeh abhi khatam nahin hua hai.
Asal mein tou yeh 147 saal pehlay hi khatam ho gaya tha.
Yeh tou tehnici baat hai.
Nahin. Tum haarne walay hou.
Kya ho raha hai?
Tumhara shohar aur beti badtameezi kar rahay hain.
Jake, achay tareeqay say pesh ao.
Chalo maidaan kay paar jao. Fire.
Waqt barbaad kar rahay hain. Hey, jaan.
Hi.
Tou main Bennett say mili jab main clinic say arahi thi tou
aur us kay paas un systems kay tajziye tayyar hain jo tum ne maangay thay.
Yeh zyada arsay nahin chalay ga.
Raftaar kay baray mein kya baat ho rahi thi?
Oh, oh, ab mehsoos ho rahi haina raftaar.
Theek hai.
Kya matlab? Tum kya abhi ja rahay hou?
Sirf kuch minuton kay liye.
Sab theek hai?
Oh, haan. Tumhen tou is purani kashti ka pata hai.
Hamesha kuch na kuch rehta hai.
Us ki nabz 380 chal rahi hai.
Dobara sou jao!
Khaamosh ho jao
In ki baat mat suno.
Tum is sab ko bardasht karogay aur tum jiyo gay, theek hai?
Waada karti hun.
Ab mar bhi jao.
Main saaf paani lay aati hun.
Is pay nazar rakhna.
Nahin!
Nahin! Nahin!
Hey, uth jao. Koi baat nahin. Kuch nahin hua.
Yeh sirf aik khuaab hai.
Tum Charlotte ho haina?
Main Clarke hun.
Koi baat nahin agar tum dari hoi hou.
Kya tum is baray mein baat karna chahti hou?
Yeh... meray waledain kay baray mein tha.
Un donon ko hawa mein ura diya gaya tha...
aur woh meray khuaabon mein aatay rehtay hain...
Haan, main samajhti hun.
Meray abbu ko bhi ura diya gaya tha
Tou tum yahan kaisay pohncheen?
Hum apne waledain ki cheezen logon
mein dobara taqseem karne walay center lay kay gae thay aur...
main bus bayqaabou ho gai.
Unhone kaha kay mainay aik guard say badtameezi ki hai.
Main yeh nahin keh sakti kay main tumhen ilzaam deti hun.
Dekho woh chamakta hua taara us taraf?
Yeh wohi Ark hai jou hamaray uper gardish kar raha hai.
Mujhay lagta hai kay uper jo kuch bhi hua hai
jaisay saari takleef waghera...
shayad ab us say agay barh saken.
Shayad yahan zameen pay hona... hi hamara doosra mouqa hai
Kya tumhen waqai is baat pay yaqeen hai?
Main koshish tou kar rahi hun.
Mujhay lagta hai yeh shumaal hai. Chalo.
Waqai? Kyun kay hum bus abhi wahan say hi aye hain,
Main taaron say raasta dhoond sakti hun sahiba.
Yeh tumhari ghalti hai kay hum dou din say khoye hue hain.
Humen khud say kahin idhar udhar nahin jana chahye tha.
Chalo. Hum kal dropship ko dhoond lenge.
Yehi tum ne kal raat bhi kaha tha aur mujhay bhook kagi hai.
Trina, pursukoon raho. Hum theek hain.
Kya tumhen yeh mehsoos hua?
Yeh kya hai?
Main nahin janta.
Oh! Mujhay nazar nahin araha hai!
Chalo yahan say nikaltay hain.
Oh, meray khudaya, is say jalan hou rahi hai!
Yeh pagal ka bacha mera dimagh kharab kar raha hai.
woh ziyada dair zinda nahin rehnay wala.
Is liye tumhen koi naya bahana dhoondna parega.
Aisay kiya jata hai hai yeh.
Hum ne har simt adhay adhay meel dhoonda hai.
Trina aur Pascal kay koi aasar nazar nahin arahay.
Wahan gaye thay tou apne khaas darakht pay gaye?
Atom apni sazaa bhugat chuka hai. Ab jaanay bhi dou.
Woh zameen walon kay haathon lag gaye honge.
Haan ya phir woh us ilaqay mein chalay gaye hain
jahan pay aaj kal kaafi log mazay karnay ja rahay hain.
Aaj kal yeh sab bhi tou kaafi hou raha haina.
Dekho Bellamy, log daray howe hain
aur woh adh maray larkay ko dekh kay un mein
koi josh-o-jazba tou jaagnay nahin wala.
Josh-o-jazba tab jaagay ga jab hum unhen khaana pohnchaenge.
Aur jab woh Trina aur Pascal kay baray mein poochen tou hum kya kahen?
Is waqt?
Kuch bhi nahin. Hou sakta hai kay woh sirf khou gaye houn.
Hum un ko dhoondenge jab hum abhi shikaar pay jaenge.
Chalou kisi ko maartay hain.
Tum nahin chal rahay hou.
Main chahta hun kay tum yahan raho.
Agar zameen walay yahan ghoom rahay hain,
tou hum is jaga ko bagher hifaazat kay nahin chor saktay.
Theek hai. Lekin koi us zameen walay larke ko chup rehnay ka bolay.
Zameen walon ne us kay zakham ko charka lagaya aur is ki zindagi bachai.
Us ki jaan bachai ta kay usay chaaray ki tarah istemaal kiya ja sakay.
Dunya itni achi nahin hai.
Yeh zakham mutaasir hua hai. Yeh sarh bhi sakta hai.
Koi tarraqi hoi hath kay karon say Ark say raabta karne mein?
Monty?
Nahin bilkul bhi nahin.
Meri ammi ko pata hota kay kya karna hai.
Kaisa hai yeh?
Tumhen kya lag raha hai yeh kaisa hai, Wells?
Aray... main tou bus madad karne ki koshish kar raha hun.
Theek hai. Tum madad karna chahtay hou?
Tou usay pakar kay rakho.
Jo honay wala hai woh mujhay pasand nahin anay wala haina?
Mujhay is jaga say azadi chahye.
Kya kehtay hou hum titlion kay baagh mein chalen?
Kahin main bohat waazeh tour pay tou nahin bol rahi?
Atom.
...hathyaaron kay saath...
Tum ne Atom kay sath kya kiya hai?
Atom theek hai.
Tou us ne mujhay aisay nazar andaaz kyun kar diya?
Shayad usay tum mein zyada dilchaspi na hou.
Tum har kisi ko mujh say dour nahin rakh saktay.
Atom ko sabaq seekhne ki zarurat thi.
Jo meri nafarmaani karay ga usay qeemat chukaani hogi.
Us ne qeemat chuka di. Ab hamaray beech saray maamlat theek hain.
Ab main qeemat chuka rahi hun.
Tou agli martaba jab tumhen apni taaqat dikhanay ka shoq uthay
tou mujhay us sab say duur rakhna.
Usay hilnay mat dou.
Mujhay mataasira hissay ko kaat kay nikaalna hai.
Bus karo! Tum usay maar do gi kya.
Woh us ki zindagi bachanay ki koshish kar rahi hai.
Woh nahin bacha sakti.
Chup raho.
Hum isay jungle mein meelon ghaseet
kay is liye nahin laye hain kay ab usay marnay den.
Larka bachay ga nahin.
Agar tum log yeh baat nahin dekh pa rahay hou tou tum andhay hou.
Yeh logon ko paagal kar raha hai.
Maaf karna agar Jasper ka yahan rehna tum logon ko acha nahin lag raha,
lekin yeh Ark nahin hai.
Yahan neechay har kisi ki jaan ki qeemat hai.
Is ko dekho tou sahi. Is say umeed rakhnay ka koi faida nahin hai.
Octavia, mainay apni poori zindagi apni ammi ko logon
ka elaaj kartay howe dekhtay guzari hai.
Agar main keh rahi hun kay umeed hai tou umeed hai.
Baat umeed ki nahin hai. Baat himmat ki hai.
Tumhare paas aik mushkil faisla lenay ki himmat nahin hai. Meray paas hai.
Woh teen din say iss hee haalat mein hai.
Agar is ki haalat kal tak behtar nahin hoti...
tou main isay khud maar dunga.
Octavia, chalo.
Main yahin ruk rahi hun.
Yeh aik taaqat ka bhooka, ana ka maara gadha hai.
Usay apne ilawa kisi aur ki parwah nahin hai.
Bura mat maanna.
Haan. Bellamy aisa hi hai.
Lekin woh jo keh raha hai woh sach hai.
Tou kaisa raha phir?
Tou mainay Jaha ko bata diya hai kay ab yeh yaqeeni baat hai.
Ark kay paas ab sirf aik ya shayad dou saal ki oxygen bachi hai.
Tum isay sahi kar lo gay.
Is martaba nahin.
Mainay koshish ki hai, Abby. Yeh koi kharabi nahin hai.
Yeh tou poora system naakaam ho gaya hai.
Logon ko pata hona chahye.
Nahin... Woh pareshaan ho jaenge.
Tum bilkul Kane ki tarah baat kar rahi ho.
Nahin kyun kay woh sahi keh raha hai.
Nahin. Nahin. Hum sachai say bhaag nahin saktay.
Humen Ark pay moujood tamaam logon ko maamlay kay hal mein shamil karna hoga.
Kya aur intishaar phelnay ka khatra mol lay lein?
Nahin. Yeh bohat zyada khatarnaak hai.
Waada karo kay tum council kay ehkaamat ko maano gay.
Kay tum khaamosh raho gay.
Waada karo mujh say.
Main nahin kar sakta.
Clarke kay liye karo. Yeh Clarke kay liye kar lou tum.
Main yeh Clarke kay liye hi kar raha hun.
Woh tumhen hawa mein ura denge, Jake.
Agar tum ne yeh kiya tou main is ko nahin rok paungi.
Tum ghussay mein hou.
Main ghussay mein nahin hun.
Tum yeh sochna chahtay hou kay Jasper nahin bach paega tou shouq say socho.
-Tum ghalat hou. -Main umeed karta hun kay main ghalat hun.
Yeh jo bhi cheez hai,
is mein antibiotic ki khususiyat honi chahye.
Mujhay dekhne dou.
Is say pehlay kay tum meri madad lenay say inkaar karo yaad karo
earth skills mein sab say achay number kis kay atay thay.
Zameen walay log isay marham ki tarah lagatay hain.
Mujhay lag raha hai kay is ki chaye zyada behtar asar karegi
agar humen yeh samajh ajae kay yeh kya hai.
Main jaanta hun kay yeh kya hai. Samandari ghaans.
Dekho... in ki jaren waghera nahin hain.
Acha. Tou yahan zaroor qareeb mein koi paani ki jaga hogi.
Haan us mein halka bahao hona chahye, aur bohat saray patthar honay chahyen.
Paani haray say zyada laal hoga.
Mujhay woh jaga pata hai.
Theek hai. Chalo.
Aye. Main janta hun kay woh kaisa nazar ata hai, kya tum jaantay hou?
Jaanti ho kya, tumhen, uh...
mujhse nafrat karne wali baat pay dobara sochna chahye.
Yeh sirf zameen walon kay baray mein nahin hai.
Hum juraim pesha logon kay beech ghiray howe hain.
Humen aik doosray ki zarurat hai.
Hum dobara dost ban jaenge.
Tumhari wajah say meray abbu ki jaan chali gai. Yeh nahin ho sakta.
Yeh zameen hai, Clarke. Kuch bhi hou sakta hai.
Main hota tou janay deta.
Haan...
lekin main Clarke ko tum se behtar aur shuru se jaanta hoon
tou main faisla karunga kay kab is baat ko chor dena chahye.
Haan, woh tou dikh raha hai kay tum log kaafi qareeb hou.
Kya hai yeh?
Yeh aik automobile hai.
Chalo bhi yaar. Yeh cheez yahan pay 100 saalon say hai.
Sahi hai? Tou yeh baad mein bhi yahin hogi.
Jasper nahin hoga.
Yeh meri hai.
Pakar lou isay.
Tum kaun hou?
Charlotte.
Main tumhen maarnay wala tha.
Tum wahan khaimay mein kyun nahin hou?
Woh us zakhmi larkay ki wajah say,
Main bus... mazeed sun nahin pa rahi thi.
Yahan zameen walay log hotay hain.
Aik choti si larki kay liye yeh bohat khatarnaak baat ho sakti hai.
Main choti nahin hun.
Theek hai phir...
lekin tum bagher hathiyaar kay tou shikaar nahin kar saktein.
Kya pehlay kisi cheez ko maara hai?
Kya pata? Shayad tum us mein achi bhi hou.
Tou yeh samandari ghaans kaisi dikhti hai?
Aisi.
Aye, woh cheez jis ne Octavia ko kaata tha, woh kitni bari thi?
Bari thi. Hum isay kisi tarah kay jaal mein daal saktay hain,
paani mein neechay utaarne kay liye kuch dhoond sakte hain...
ya bus yeh kar saktay hain.
Chalo yahan say nikaltay hain.
Zameen walay hain kya?
Yeh jung ka ishaara hou sakta hai.
Ya phir koi dhamki.
Yeh kya hai?
Bhaago. Bhaago!
Clarke.
Tumhari baari hai.
Clarke.
Maaf karna.
Agar tumhara mansooba bohat jaldi haarnay ka hai tou... yeh kaafi achi chaal thi.
Kya ho gaya hai?
Kuch nahin.
Tum mujhse baat kar sakti hou.
Meray abbu ko oxygen system mein aik maslay ka pata chala hai.
Mujhay is baray mein pata nahin hona chahye.
Is tarah kay maslay atay rahay hain.
Woh hamesha is say nikalne ka koi na koi tareeqa dhoond letay hain.
Nahin. Is baar woh shayad kuch nahin kar saken.
Council nahin chahti kay kisi ko bhi pata chalay.
Council ka matlab meray abbu?
Haan aur meri ammi aur doosray log bhi.
Mujhay lagta hai woh tab bhi sab ko bata denge
Clarke, woh aisa nahin kar saktay.
-Unhen ura diya jaega. -Main jaanti hun.
Lekin agar woh sahi keh rahay howe tou?
Kya logon ka sach jannay ka haq nahin hai?
Tum apne abbu ko nahin bata sakte kay mainay tumhen bataya hai.
Tum kisi ko kuch nahin bata saktay.
Tumhara raaz meray paas mehfooz hai.
Main waada karta hun.
Clarke, bhaago!
Yeh andar araha hai.
Saray andar anay kay raastay band kar dou.
Chalo! Yahan is taraf ghaar hain.
Bellamy!
Kya ho raha hai?
Hawa bohat taiz ho gai, sab ki jild jalnay lag gai.
Monty, mera bhai ab baahar hai.
Woh theek hoga. Hum sab theek ho jaenge.
Yeh abhi bhi bahar hai.
Dekho, humen bhaag kay wapas chalay jana chahye.
Jasper zyada dair zinda nahin reh paega.
Hamare is tarah is dhuwen kay badloun mein marnay
say Jasper ko koi faida nahin hoga.
-Kya yeh... -Sharaab hai.
Hooch. Rotgut.
Aaraam say. Finn, yeh tou...
Whiskey hai mujhay lagta hai.
Yeh tou agro station ki chaand ki roshni say bhi behtar hai.
Sharaab zehreeli hoti hai.
Yeh dunya hai. Yahan har cheez hi zehreeli hai.
Waisay bhi yeh tou guzray waqt ko yaad karne ka aik tareeqa hai.
Hum nahin piyenge,
Kisi rivaj ko main tor dun aisa tou main kar hi nahin sakti.
Nahin!
Charlotte, uth jao.
Maaf karna.
Kya yeh aksar hota hai?
Tum kis cheez say darti hou?
Janti hou kya? Is say koi farq nahin parta.
Sirf aik cheez jis say kuch farq parta hai
woh yeh hai kay tum is baray mein kya karti hou.
Lekin... main tou sou rahi hoti hun.
Darr tou darr hai.
Jab jaago tou apne dil kay darr ko maar dou
jab tum sou gi tou tou woh kabhi tumhen tang nahin karenge.
Haan lekin... Kaisay?
Tum kamzor hona bardaasht nahin kar saktay.
Yahan neechay, kamzori mout hai, darr mout hai.
Mujhay woh churi dikhao jo mainay tumhen di thi.
Ab jab tumhen darr lagay,
Tumhen is churi ko mazbooti say pakar lena hai
aur tumhen kehna hai, "Bhar mein jao.
Main nahin darr rahi."
Bhar mein jao. Main nahin darr rahi.
Apne darr ko hara dou bachi.
Phir tum sou pao gi.
Ghanton ho gaye hain. Jasper...
ki dekh bhal sahi log kar rahay hain.
Octavia us ka khayal rakh lay gi.
Ab jab hum yeh baat kar hi rahay hain tou aisa kyun hai kay har koi sochta hai
kay mera Jasper ko na marnay dena koi buri cheez hai?
Jaisay main koi baykaar baat kar rahi hun.
Main bohat mouj masti bhi kar sakti hun.
Tumhen lagta hai na kay main masti maza kar sakti hun?
-Baaqi cheezon kay sath... -Tum waqai mouj masti karne wali bandi ho.
Tumhen woh waqt yaad hai jab...
Tumhen woh waqt yaad hai jab tum ne mujhay dhouka diya tha
aur meray abbu ko marwa diya tha?
Haan, mujhay yaad hai.
Hum kya baat kar rahay thay? Mouj masti ki.
Haan.
kyun kay tum ne yeh baat nikali hai
aur mainay nahin kyun kay main is baray mein baat karna nahin chahti.
Tum ne yeh kya soch kay kia tha?
Mujhse ghalti ho gai, Clarke.
"Mujhse ghalti ho gai, Clarke."
Yeh kaafi nahin hai.
Pata hai kya, mujhay yaqeen hai
kay tum tou intezar nahin kar pa rahe hoge apne abbu kay paas bhag kay ja kay
unhen sab kuch batane kay liye
ta kay unhen akhir kaar is baat pay yaqeen ajae kay un ka beta aik dum heera hai.
Tum kya chah rahi hou main kya kahun?
Mujhay wazahat chahye.
Woh main nahin day sakta.
Mujhay laga main un pay bharosa kar sakta hun.
Aur mainay socha main apne behtereen dost pay bharosa kar sakti hun.
Lagta hai hum donon hi ghalat thay.
Main abhi bhi tumhara dost hun.
Nahin tum nahin hou.
Agar tum waqai meray dost hotay
tou tum is dhund mein nikal jatay aur kabhi wapas nahin atay.
Acha, theek hai kyun na hum... sab sukoon ka saans lein.
Mujhay nahin pata woh kaisay liya jata hai.
Tou maza aana shuru ho gaya hai kya?
Yeh larka mujhay paagal kar raha hai.
Is sab ko mazeed bardaasht nahin kar sakta.
Kisi na kisi ko is larkay ka moun band karana hoga.
Theek hai. Bus bohat ho gaya. Main bus isay khatam kar raha hun.
Mainay suna hai kay Bellamy ne isay kal tak ki mohlat di hai.
Acha lekin Bellamy tou yahan nahin hai, haina?
Waisay bhi yeh larka tou marr hi raha hai.
Main bus kaam ko jaldi khatam kar raha hun.
Murphy Jasper ko maar dalay ga!
Taala doosri taraf hai.
Usay andar anay mat dena!
Main is larkay ko maar dalunga. Mujhay andar anay dou!
Mujhay andar anay dou, Monty!
Koi jaldi nahin hai. Mainay pakra hua hai.
Mujhay mil gaya!
Hato!
Tum donon isi waqt yeh darwaza khol dou!
Is kashmakash kay aalam mein
hum insaanon ki tarah aik doosray ka sath denge.
Main tumhen yeh sab is liye bata raha hun kyun kay aap sab ko sach pata hona chahye
aur kyun kay mujhay apni... aur aap ki aulad ki parwah hai.
Taaqatwar rehna.
Aap council ki nafarmaani karenge?
Dad, main jaanti hun.
Mainay aap ko aur ammi ko baat karte howe suna tha.
Acha tou tumhen maloom hai.
Main is baray mein kaafi arsay say soch raha tha.
Logon ko jannay ka haq hai.
Tumhari ammi nahin samajh rahi hain.
Plan kya hai?
Tumhen plan jannay ki koi zarurat nahin hai.
Khair tou aap video tou bana rahay hain tou kya?
Aap kya raabtay kay bunyaadi hissay mein daakhil ho jaenge?
Yeh cheez karne say dou baten zahir hoti hain
ya tou aap ko kudkushi ka shoq hai ya aap bewaqoof hain.
Tum ne apni umer ki larkion jaisa bartao karne ke liye kafi munasib waqt chuna hai.
-Main aap ki amadad karungi. -Nahin.
Nahin, Clarke, tum aisa kuch nahin kar rahi hou.
-Lekin main kar sakti hun... -Bilkul bhi nahin.
Nahin. Nahin, meri jaan.
Tumhare andar yeh ziddipana apni ammi say aya hai.
Un bohat si cheezon mein say aik woh cheez jo mujhay tumhari bohat pasand hai.
Jake Griffin, tumhen ghaddari kay jurm mein giriftaar kia jata hai.
Dad? Dad?
Nahin, nahin.
Usay haath mat lagao.
Mujhay jaanay dou!
Main unhen khabardaar kar dungi. Main koi na koi tareeqa dhoond lungi.
Nahin, Clarke, nahin, meri baat suno. Yeh nahin... yeh nahin karna.
Apne haath hatao meray uper say! Jaanay dou mujhay!
Mujhay janay dou! Dad! Dad!
Dhund chat gai hai. Chalo.
Chalo. Jasper intezaar kar raha hai.
Kal raat kaafi ajeeb thi.
Tum aur Clarke kabhi...
Nahin. Aisi baat nahin hai.
Tou mujhay batao.
Tumhari behtereen dost tumhen aik aisi baat batati hai jis say masla ho sakta hai
tum aik aisay banday lagtay hou jo isay apne tak hi rakho gay.
Tum mujhay nahin jantay.
Tum ne aisa kyun kia?
Main nahin janta. Tumhen kya parwah hai?
Tumhen Ark kay usool pata thay.
Tumhen pata hoga kay us kay abbu ko hawa mein ura diya jaega.
Main ne intekhaab kiya.
Agar woh apni baaqi zindagi bhi mujhse nafrat karti rahay,
tab bhi mainay sahi raasta chuna hai
aur tumhare liye bus yehi janna kaafi hai.
Raasta saaf hai.
Koi hai yahan?
Jones?
Hum yahan hain!
Pareshani mein hum sab alag ho gaye. Tum log kahan thay?
Wahan neechay us ghaar tak pohanch gaye thay.
-Yeh kya tha? -Mujhay nahin maloom.
Atom kahan hai?
Aik sou saal purani gaari mein zehreeli dhund ki wajah say phansay rehna.
Kal raat kaafi...
Woh kya kehtay hain? Maza aya.
Maza nahin tha. Woh hamari himaaqat thi.
Jis lamhay dhund chati humen usi lamhay wahan say nikal janaa chahye tha.
Chahay dhund chat bhi jati
tab bhi hum is jungle say raat mein nahin nikal saktay thay.
Tum Wells kay sath zyada hi sakhti say pesh aein.
Jo us ne kia hai us hisaab say tou kuch bhi nahin tha.
Woh kaafi suljha hua banda hai.
Aur woh tum say pyaar karta hai. Tum yeh janti hona?
Lekin jaisay hi tumhare abbu ki baat ati hai,
Woh tumhen seedha jawab nahin deta.
Mujhay yeh baat sochnay pay majboor kar deti hai kay woh kuch chupa raha hai.
Tou main tum say poochna chahta hun.
Tumhen kitna yaqeen hai kay woh Wells hi tha jisne tumhare abbu ki shikayat ki thi?
Sou fee sad. Theek hai?
Us kay ilawa mainay kisi ko nahin bataya.
Kya us kay aur tumhare ilawa kisi aur ko is baray mein pata bhi nahin tha?
Yeh kaun tha?
Kya bakwaas hai. Atom.
Mujhay maar dou. Mujhay maar dou.
Mujhay maar dou.
Main... saans nahin... lay pa raha.
Daro mat.
Wapas khemon ki taraf chalay jao.
Charlotte, tum bhi.
Mujhay maar dou.
Bellamy, please.
Mainay cheekhon ki awaz suni.
Charlotte ne usay dhoonda.
Mainay usay wapas khemon ki taraf bhej diya.
Theek hai.
Main tumhari madad karungi theek hai?
Humen Jasper tak pohanchna hai.
Mujhay dawa bananay kay liye ublay howe pani ki zarurat hai.
Clarke ko jo chahye woh usay laa kay dou.
Main jaun aur yeh qabar khod dun.
Waqt ho gaya hai. Woh log Jasper ko maar denge.
Kya tum dawa lain?
Haan. Main... Main lay ai.
Chalo. Chal kay baat karte hain.
Octavia, wahin raho. Please, peechay hi raho.
Ruk jao.
Atom.
Main kuch bhi nahin kar paya.
Bus.
-O, O, please baat suno. -Bus karo.
Yahan pay tou kisi ki jaan nahin gai?
Nahin.
Jasper?
Abhi bhi saansen baqi hain. Thori si hi sahi.
Mainay usay maarnay ki koshish ki thi lekin tumhari pagal choti behen ne...
-Bellamy... -Meri kya? Meri kya?
Tumhari choti behen.
Haan sahi kaha. Meri choti behen.
Kuch aur baat hai jo kehna chaahte ho uskay baaray mein?
Kuch bhi nahin.
Maaf karna.
Usay yahan say le jaao.
Hey meri jaan.
Tumhen in ko chokanna karna hoga, Abby.
Oh, Jake, bus karo.
Oh, Ark barbaad ho rahi hai. Ab koi raasta nahin bacha.
Raasta hai.
Humaray paas zameen hai.
Humare paas kam az kam aik umeed tou hai.
Yahan. Yeh sambhal kay rakhna.
Aur... yeh Clarke ko day dena aur usay bata dena kay main...
Dad!
Clarke, tumhen yahan pay nahin hona chahye meri jaan.
Tum yeh dekhna nahin chaho gi.
Koi baat nahin.
Koi baat nahin. Koi baat nahin.
Yeh lou. Yeh sambhal kay rakhna.
Jake, waqt ho gaya hai.
Main tum say bohat pyar karta hun bachay.
Main bhi aap say bohat pyaar karti hun.
Theek hai. Sab theek hai.
Oh, meray khudaya.
Mujhay maaf kar dein.
Meri jaan yeh tumhari ghalti nahin hai.
Atom kay liye mujhe bohot afsos hai.
Meray khayal say humen yahan neechay logon kay marnay ki aadat ho jaegi, haina?
Lekin tum nahin mar saktay. Tum sun rahay hou na?
Tumhen marnay ki ijazat nahin hai.
Wells?
Main janti hun shayad main is ki musteheq nahin
lekin mujhay sachai janni hai.
Khabar meri ammi ne di thi. Haina?
Wohi thein na jis ne tumhare abbu ko bataya tha.
Main is baat pay bharosa karna nahin chah rahi thi. Main...
Main kar nahin pa rahi thi.
Mainay tumhen is sab ka qusoor war tehraya
kyun kay meray abbu mar chukay hain aur is ki wajah meri maa hai.
Haina?
Wells... Please.
Main janta tha kay tum kaisa mehsoos karogi.
-Main chahta tha kay... -Meri hifazat karna chahtay thay.
Tou tum ne mujhay khud se nafrat karne di.
Dost kis liye hotay hain?
Tum mujhay maaf kaisay kar saktay hou?
Woh tou main pehlay hi kar chuka hun.
Aaram say.
Ganda hai. Lekin mujhay acha lag raha hai.
Kya main yeh thori si pee sakta hun?
Jasper!
Chalo pehlay halkay walay say shuru kartay hain.
Zindagi mein khush aamdeed dost.
Kya yeh khuwab tha ya waqai koi cheez mere seenay mein ghompi gayi thi?
Tumhara aik zabardast zakham hai isko saabit karne keliye.
Meri nijaat dehenda.
Na marnay ka shukriya.
Mujhay nahin lagta kay aaj kay din main yeh bardasht kar paati.
Main kal bhi na marnay ki koshish karunga. Koi masla na ho tou.
Oh, hello.
Hi.
Neend nahin arahi thi kya?
Woh tou kabhi bhi nahin aati.
Tum pehray pay hou kya?
Meray sath beth jao.
Mainay aik drouna khuab dekha tha.
Nahin mujhay... mujhay woh har raat nazar aatay hain.
Lekin...
Mainay inhen roknay ka tareeqa dhoond liya hai.
Mujhay maaf kar dou.
Nahin!
Haar raat main usay dekhti hun.
Tumhare baap ko.
Woh meray waledain ko maar deta hai... aur main us ka chehra dekhti hun aur...
aur jab main jaagti hun tou main tumhara chehra dekhti hun.
Aur woh bhayanak khuab kabhi khatam nahin hota.
Sirf aik tareeqa hai usay khatam karne ka...
aur woh hai apne darr ko maarna.
Mujhay yeh karna para.